Okresná prokuratúra Bratislava V 
Prokofievova 4, 851 01 Bratislava 5	

Číslo: 4 Pv 341/15/1105	Bratislava V, 16.10.2015 
EEČ : 2-12-275-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Bratislava V 

Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

hoci mu z ustanovenia § 62 a nasl. Zákona o rodine č. 36/2005 Z. z. vyplýva povinnosť prispievať na výživu svojej dcéry XXXXX, nar. XXXXX bytom XXXXX, XXXXX a  hoci mu bol rozsah tejto povinnosti deklarovaný rozsudkom Okresného súdu XXXXX V, č. k.: XXXXX zo dňa 27.11.2008, právoplatného 29.12.2008 sumou 66,39,- € mesačne  (2000,- Sk) vždy do 15. dňa v mesiaci rukám matky XXXXX, pričom  túto povinnosť si neplnil riadne v období od októbra 2010 do septembra 2015 vrátane, čím mu na bežnom výživnom voči oprávnenej XXXXX za   uvedené obdobie vznikol dlh na výživnom vo výške  1322,39,- €, 

lebo zanikla trestnosť činu  
 
Odôvodnenie:
Vyšetrovateľ PZ Okresného riaditeľstva PZ XXXXX V Odboru kriminálnej polície uznesením sp. zn. ORP- 472/2-VYS-B5-2015  zo dňa 10.06.2015 začal podľa § 199 ods. 1 Tr. por. trestné stíhanie a súčasne podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa §  207 ods. 1, ods. 3 písm. b) Trestného zákona s poukazom na ust. § 138 písm. b) Trestného zákona na skutkovom základe uvedenom v citovanom uznesení. 

 	Dňa 18.09.2015 predložil vyšetrovateľ PZ tunajšej prokuratúre návrh na podanie obžaloby. Dňa 30.09.2015 sa na prokuratúru dostavil obvinený, ktorý priniesol poštové poukážky zo dňa 30.09.2015, ktorými poukázal poškodenej výživné vo výške 1257,- € a 67,- €. 
 
Preskúmaním na vec sa vzťahujúceho spisového materiálu som zistila, že v danom prípade je potrebné trestné stíhanie voči obvinenému zastaviť, lebo obvinený výživné dodatočne uhradil. 

Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 

V zmysle § 86 písm. a) Tr. zák. č. 300/2005 Z. z. trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Z predloženého spisového materiálu vyplýva, že obvinený uhradil dlžné výživné za obdobie od októbra 2010 do septembra 2015 vrátane. Poškodená XXXXX potvrdila uvedenú skutočnosť.  Uviedla, že obvinený jej uhradil výživné, čím má vyplatený dlh na výživnom za uvedené obdobie. Zaplatil jej tiež výživné za mesiac október 2015. Uviedla tiež, že počas neplnenia si vyživovacej povinnosti zo strany obvineného netrpela dcéra hmotnou núdzou a nevznikli jej ani z tohto dôvodu trvale nepriaznivé následky. 

S poukazom na vyššie uvedené skutočnosti mám za to, že v danom prípade boli splnené podmienky ustanovenia § 86 písm. a) Tr. zák o účinnej ľútosti a preto som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	Mgr. Monika Holzerová 
	 prokurátorka